joelniklaus/EU_Wikipedias huggingface dataset:
Porin kuninkaankartano

Porin kuninkaankartano oli 1500–1600-luvuilla Porissa sijainnut kuninkaankartano. Se oli Kokemäenkartanon linnaläänin hallintopaikka vuosina 1558–1634. Kartanon rakennukset hävisivät 1700-luvulla.

Perustaminen ja sijainti
Kokemäenkartanon linnaläänin ensimmäinen hallintopaikka oli Kokemäenkartano, joka rakennettiin Kokemäellä jo 1300-luvun alkupuolella. Sieltä hallinto siirrettiin ensin 1549 Ulvilan kuninkaankartanoon ja sitten Poriin, kun kaupunki perustettiin vuonna 1558.

Kuninkaankartano sijaitsi Porin silloisen kaupunkialueen ulkopuolella paikassa, jossa nykyään on vuonna 1863 rakennettu Keski-Porin kirkko puistoineen sekä Linnansillan eteläpää.

Kartanon rakentaminen
Suuri osa kartanon rakennuksista oli vajaan 10 kilometrin päästä siirrettyjä vanhoja Ulvilan kuninkaankartanon hirsirakennuksia. Niitä oli yhteensä lähes kaksikymmentä. Päärakennus valmistui paikallisten talonpoikien päivätyönä sekä palkattujen kirvesmiesten rakentamana vuosina 1558–1559. Työmaa oli ajan oloihin nähden valtava, sillä talonpoikia oli rakentajina noin 500 ja kirvesmiehiä 50. Lisäksi paikalla oli tiilenlyöjiä sekä kymmenen muuraria. 

Ristin muotoiseen pitkään päärakennukseen muurattiin yhteensä neljä kellaria sekä 14 savupiippua, jotka olivat 1500-luvun Suomessa harvinaisia. Tavalliset kaupunkilaiset asuivat tuolloin yleensä piiputtomissa savupirteissä. Päärakennukseen hankittiin myös ikkunalaseja, jotka tuotiin paikalle Danzigista. Kartanon ylellisen ulkomuodon takia kaupunkilaiset alkoivat nimittää sitä linnaksi. Porin perustaneen Juhana-herttuan aikomuksena oli laajentaa kuninkaankartano oikeaksi kivilinnaksi, joka olisi rakennettu hieman kartanon länsipuolelle, nykyisen Hallituskadun ja Antinkadun risteyksen kohdalle. Talonpoikia määrättiin kuljettamaan paikalle kiviä eri puolilta Satakuntaa, mutta linna jäi lopulta rakentamatta.

Linnaläänin lakkauttamisen jälkeen
Porin kuninkaankartano toimi Kokemäenkartanon linnaläänin hallintopaikkana vuoteen 1634 saakka, kunnes linnalääni lakkautettiin ja perustettiin uusi Turun ja Porin lääni. Uusi kukoistuskausi koitti kuitenkin joitakin vuosia myöhemmin, kun kartano vuosina 1651–1663 kuului Porin kreivikunnalle. Kuninkaankartanon lopullinen rappioituminen alkoi vuonna 1680 tapahtuneen kreivikunnan lopettamisen myötä. 

Kartanon rakennuksia oli merkittynä vielä vuonna 1734 L.V. Ekmanin piirtämässä kaupunkikartassa, mutta vuoden 1799 Isaac Tillbergin kartasta näkyy, että kaupunkialue oli jo laajentunut kuninkaankartanon maille ja sen rakennukset hävinneet. Kivilinnan rakentamiseen tarkoitettuja kiviä oli Linnanmäeksi nimetyllä paikalla vielä 1800-luvun alussa, mutta ne käytettiin myöhemmin muihin rakennushankkeisiin. 

Kuninkaankartanon pienoismalli on nykyään nähtävissä Satakunnan Museon perusnäyttelyssä.

Lähteet 

Porin kartanot
Porin historia
Suomen 1500-luvulla rakennetut rakennukset ja rakennelmat
Lvivin kansainvälinen lentoasema

Lvivin kansainvälinen lentoasema tai Lvivin Danylo Halytskyin kansainvälinen lentoasema (, ) on kansainvälinen lentoasema Ukrainan länsiosissa, Lvivin alueella. Se on rakennettu vuosien 1923–1928 välisenä aikana. Lentoasema siirtyi valtion omistukseen vuonna 2007. Lentoasema on nimetty Rutenian kuningas Danielin mukaan. Se sijaitsee kuuden kilometrin päässä Lvivin keskustasta.

Vuonna 2012 lentoasemaa käytti 576 000 ja vuonna 2013 jo 700 800 lentomatkustajaa.

Lähteet

Aiheesta muualla 

 Lvivin kansainvälisen lentoaseman kotisivut  
 World Aero Data 

Lviv
Ukrainan lentoasemat
Lavanda

Lavanda on  Sofija Rotarun studioalbumi vuodelta 1987.

Kappaleet
 Lavanda        
 Adio        
 Zhizn        
 Romantika        
 A Muzyka Zvutshit        
 Melankolia        
 Vesna        
 Pridi        
 Aist Na Kryshe        
 Krasnaja Strela  
 

Vuoden 1987 albumit
Hurrikaani Iniki

Hurrikaani Iniki oli voimakkain tunnettu Havaijin saarille iskenyt trooppinen hirmumyrsky. Vaikka hurrikaanit ovat melko yleisiä Tyynellämerellä, Havaijille niitä on osunut 40 vuoden aikana vain neljä. Niiden ennustaminen on vaikeaa, koska matkan varrelta ei ole juuri saatavana maanpinnalta tehtyjä havaintoja ja satelliittikuvien peittoaluekin on puutteellinen. Silti Inikistä varoitettiin jo edellisenä päivänä.

Hurrikaani aiheutti kuuden ihmisen kuoleman, yli sadan ihmisen loukkaantumisen ja jätti yli tuhat kodittomiksi. Pahimmat tuhot koettiin Kauailla. Se aiheutti Havaijin kaikkien aikojen kalleimmat myrskytuhot, yhteensä 1,8 miljardia dollaria.

Lähteet 

Vuoden 1992 luonnonmullistukset
Beulah
Tampere Rocks

Tampere Rocks oli Tampereen ensimmäinen amerikkalaisen jalkapallon seura. Se saavutti parhaimmillaan hopeaa SM-liigassa vuonna 1990.

Suomalaiset amerikkalaisen jalkapallon seurat
Tamperelaiset urheiluseurat
Etelä-Atlantin anomalia

Etelä-Atlantin anomalia on alue, jolla maapallon sisempi Van Allenin vyöhyke tulee lähimmäksi maapallon pintaa, eli noin 200 kilometrin päähän siitä. Tämä johtaa energiahiukkasten suurempaan sisäänvirtaukseen alueella ja altistaa kiertävät satelliitit korkeammalle säteilypitoisuudelle. Ilmiön aiheuttaa se, että maapallo ja sen magneettiset dipolit eivät ole samankeskisiä. Etelä-Atlantin anomalia on se maapalloa ympäröivä alue, jolla Maan magneettikenttä on heikoimmillaan.

Lähteet 

Atlantin valtameri
Geofysiikka
Hurrikaani Irene (1999)

Hurrikaani Irene oli lokakuussa (13.–19. päivien välillä) vuonna 1999 Atlantilla pyörinyt trooppinen hirmumyrsky. Vuoden 1999 hurrikaanikauden aikana se oli järjestyksessään yhdeksäs trooppinen myrsky ja kuudes hurrikaanin asteelle voimistunut myrsky. Irene aiheutti rankkasateita ja tulvia Kuubassa ja Bahamalla, josta se jatkoi matkaansa voimistuen kohti pohjoista. Floridaan Irene iskeytyi 1. luokan hurrikaanina ja kääntyi kohti Carolinaa voimistuen entisestään 2. luokkaan. Kaiken kaikkiaan Irene aiheutti 18 ihmisen kuoleman. Näistä kolme oli suoraan myrskyn aiheuttamia kuolemia, ja loput 15 ihmistä kuolivat epäsuorasti myrskyjen aiheuttamien tuhojen seurauksena.

Lähteet

Aiheesta muualla 

Vuoden 1999 onnettomuudet
Trooppiset hirmumyrskyt
Hurrikaani Isis

Hurrikaani Isis oli syyskuussa (1.–3. päivien välillä) vuonna 1998 Tyynellämerellä pyörinyt trooppinen hirmumyrsky. Vuoden 1998 hurrikaanikauden aikana se oli järjestyksessään yhdeksäs trooppinen myrsky ja kuudes hurrikaanin asteelle voimistunut myrsky. Isis aiheutti tuhoa niin Kalifornian alueella Yhdysvalloissa kuin myös Meksikon rannikolla. Kaiken kaikkiaan Irene aiheutti 14 ihmisen kuoleman. Pääasiassa kuolemat liittyivät myrskyn aiheuttamiin rankkasateisiin ja tulviin.

Lähteet 

Vuoden 1998 onnettomuudet
Trooppiset hirmumyrskyt
Ilmari Tuuli

Ilmari Tuuli (17. joulukuuta 1911 Koivisto – 14. lokakuuta 1995 Helsinki) oli suomalainen laivanvarustaja.

Ilmari Tuulen vanhemmat olivat laivuri Johannes Tuuli ja Lovisa Pönni. Hänen serkkunsa Erkki Tuuli toimi patentti- ja rekisterihallituksen pääjohtajana ja kokoomuksen kansanedustajana.

Tuuli työskenteli aluksi isänsä omistamilla purjelaivoilla mutta jo 17-vuotiaana hän hankki veljensä kanssa osuuden kuunariparkki Mariasta ja aloitti laivanvarustajan uransa. Tuulen varustamo toimi sotavuosiin 1939–1944 saakka Koivistolla ja sen jälkeen Helsingissä. Hänellä oli nimissään useita yhtiöitä ja laivoja saatettiin siirtää näiden yhtiöiden välillä. Tuulen varustamon laivat kuljettivat sotavuosien jälkeen pääasiassa kivihiiltä Puolasta Suomeen.

Tuulen omistama Narvi oli Pohjolan viimeinen mäntähöyrykoneella varustettu kauppalaiva kun se myytiin Kreikkaan 1974.

Tuulen yhtiöitä olivat ainakin seuraavat :
 Laiva Oy Meri-Tuuli
 Laivayhtiö Roine
 Laiva Oy He-Tu
 Laivayhtiö Sweden
 Oy Mariners Shipping Ltd
 Merirahtaus Oy - Seachartering Ltd
 Laivanisännistöyhtiö Merita
 Laivanisännistöyhtiö Ilmatar
 Laivanisännistöyhtiö TENO
 Continental Sweden Corporation Ltd (toimi Panamassa)
 John International Trading Ltd (toimi Kingstownissa Saint Vincent ja Grenadiinit-saarivaltiossa)

Lähteet 
 Äänimeri-sivusto : varustamohistoriaa : Ilmari Tuuli

Viitteet

Aiheesta muualla 
 Äänimeri-sivusto : Ilmari Tuulen varustamon laivoja
 Timo Nenonen : Minne Tuuli meitä kuljetti - Muisteloita Ilmari Tuulen laivoista

Suomalaiset laivanvarustajat
Vuonna 1911 syntyneet
Vuonna 1995 kuolleet
Britannian ja Irlannin tulvat 2012

Britannian ja Irlannin tulvat 2012 olivat Britteinsaarien osavaltioita huhtikuusta 2012 aina vuoden 2013 alkuun saakka koetelleita tulvia. Vuoden 2012 talvikuukausina ja maaliskuussa Britanniaa koetteli kuivuus ja lämpöaalto. Sarjan matalapaineita tuoneet suihkuvirtaukset toivat mukanaan kuitenkin sateisimman huhtikuun sataan vuoteen ja tulvia ympäri Britanniaa ja Irlantia. Sateisuus jatkui läpi toukokuun johtaen kaikista kosteimpaan kesäkuun alkuun 150 vuoteen.

27.-28. kesäkuuta ja 7. heinäkuuta tilastoitiin voimakkaista ukkosista tulleita rankkasateita, jotka voimistuivat Britannian sisäosien ylitse mennessään. Britannian Environment Agency antoi lukuisia sää- ja tulvavaroituksia, ja monet alueet kokivat äkkitulvia, jotka hukuttivat omaisuuksia ja aiheuttivat sähkökatkoksia. Eräs autoilija kuoli sen jälkeen, kun hänen autonsa jäi tulvaveteen, ja maanvyöryt pysäyttivät junavuoroja Englannin ja Skotlannin välillä. Ukkosmyrskyt aiheutuivat kahdesta Britteinsaarien yllä pyörineestä rintamasta: Azoreilta tulleesta lämpimästä ilmasta ja kylmästä lännen suunnasta tulleesta ilmasta. Toinen erä tulvia iski Lounais-Englantiin 7. heinäkuuta iltapäivällä pakottaen Met Officen antamaan korkeimman tason säävaroituksen.

Syksyn aikana voimakkain matalapaine sitten vuoden 1981 toi Iso-Britanniaan laajalle levittyneitä tulvia ja tuulivahinkoja. Laajoja tulvia tilastoitiin uudestaan marras- ja joulukuussa sekä tammikuussa 2013, kun uudet rankkasateet hukuttivat maita vesimassojen alle. Tulvat tappoivat vähintään yhdeksän ihmistä ja aiheuttivat 1,2 miljardin euron vahingot.

Lähteet

Vuoden 2012 tulvat
Onnettomuudet Yhdistyneessä kuningaskunnassa
Utica Comets

Utica Comets on yhdysvaltalainen jääkiekkoseura Uticasta, New Yorkin osavaltiosta. Joukkue pelaa AHL-liigassa ja toimii NHL-joukkue New Jersey Devilsin farmijoukkueena. Joukkue pelaa kotiottelunsa 4 000-paikkaisessa Utica Memorial Auditoriumissa.

Joukkue pelasi ensimmäisen kautensa AHL:ssa kaudella 2013-2014. Joukkue tunnettiin vuosina 2005-2013 nimellä Peoria Rivermen ja vuosina 1994-2005 nimellä Worcester IceCats

Joukkue kaudella 2022–2023 
(Tilanne 12. marraskuuta 2022)

Joukkueenjohto 
 Päävalmentaja: Kevin Dineen 
 Apuvalmentaja: Sergei Brylin 
 Apuvalmentaja: Ryan Parent 
 Videovalmentaja: Adam Purner 
 Fysiikkavalmentaja: Steve Nightingale 
 Huoltopäällikkö: Damion Parmelee 
 Toimitusjohtaja: Dan MacKinnon 

Lähde: EliteProspects

Lähteet

Aiheesta muualla 
 Utica Cometsin verkkosivut 

AHL-seurat
Vancouver Canucks
New Yorkin osavaltion urheilu
Mercedes (täsmennyssivu)

Mercedes tarkoittaa seuraavia:

Nimenä 
 Mercedes, naisen etunimi

Sukunimenä 
 Eleoncio Mercedes (1957–1985), dominikaanilainen nyrkkeilijä
 María de las Mercedes (1910–2000), Espanjan kuningas Juan Carlosin äiti
 María de las Mercedes de Orleans (1860–1878), Espanjan kuningatar, kuningas Alfonso XII:n puoliso

Maantieteessä 
 Mercedes, kaupunki Uruguayssa

Viihteessä 
 María Mercedes, meksikolainen televisiosarja

Yrityksiä ja tuotemerkkejä 
 Mercedes, saksalainen automerkki, Mercedes-Benzin edeltäjä
 Mercedes-Benz, saksalainen automerkki
 Mercedes-AMG, Mercedes-Benzin tytäryhtiö
 Mercedes, Mercedes-Benzin Formula 1 -talli usealla eri nimellä

Laivoja 
 Nuestra Señora de las Mercedes, espanjalainen sotalaiva.
Mercedes (etunimi)

Mercedes on naisen etunimi:

Mercedes (Asturiasin prinsessa) (1880–1904), espanjalainen kuningasperheen jäsen
Mercedes de Acosta (1893–1968), runoilija ja seurapiirihenkilö
Mercedes Bresso (s. 1944), italialainen poliitikko
Mercedes Calderón (s. 1965), kuubalainen lentopalloilija
Mercédès Jellinek (1889–1929), Mercedes-Benz-autojen nimen esikuva
Mercedes Lackey (s. 1950), fantasiakirjailija
Mercedes Lander, kanadalaisyhtye Kittien rumpali
Mercedes McCambridge (1916–2004), näyttelijä
Mercedes McNab (s. 1980), näyttelijä
María de las Mercedes de Orleans (1860–1878), Espanjan kuningatar
Mercedes Pérez (s. 1987), kolumbialainen painonnostaja
Mercedes Peris (s. 1985), espanjalainen uimari
Mercedes Ruehl (s. 1948), yhdysvaltalainen näyttelijä
Mercedes Sahores (s. 1974), argentiinalainen vuoristokiipeilijä
Mercedes Sosa (1935–2009), argentiinalainen laulaja
Mercédesz Stieber (s. 1974), unkarilainen vesipoolonpelaaja
Mercedes Yvette Scelba-Shorte (s. 1981), malli ja näyttelijä

Taiteilijanimenä 
Mercedes, laulaja Raquel Miller taiteilijanimi
Mercedes Bentso, oik. Linda-Maria Roine, suomalainen rap-artisti

Katso myös
 Mercedes (täsmennyssivu)
Colorado Eagles

Colorado Eagles on yhdysvaltalainen jääkiekkoseura, joka on kotoisin Lovelandin kaupungista Coloradossa. Se pelaa AHL-liigaa. Seura toimii NHL-seura Colorado Avalanchen farmijoukkueena. Vuoteen 2018 asti joukkue pelasi ECHL-liigassa ja voitti kahdella viimeiseksi jääneellä kaudellaan myös sarjan mestaruuden. Siirryttyään AHL-liigaan seura jätti vastoin vakiintunutta käytäntöä ECHL:n kiertopalkinto Kelly Cupin palauttamatta ja ilmoitti pitävänsä sen itsellään.

Joukkue kaudella 2022–2023 
(Tilanne 17. marraskuuta 2022)

Joukkueenjohto 
 Päävalmentaja: Greg Cronin 
 Apuvalmentaja: Tim Branham 
 Apuvalmentaja: Aaron Schneekloth 
 Maalivahtivalmentaja: Ryan Bach 
 Videovalmentaja: Steven Petrovek 
 Fysiikkavalmentaja: Kevin Gately 
 Huoltopäällikkö: Bryce Blinkhorn 
 Toimitusjohtaja: Craig Billington 

Lähde: EliteProspects

Lähteet

Aiheesta muualla 
 Colorado Eaglesin verkkosivut 

AHL-seurat
Coloradon urheilu
Yhdysvaltalaiset jääkiekkoseurat
Bakersfield Condors

Bakersfield Condors on yhdysvaltalainen jääkiekkoseura, joka on kotoisin Bakersfieldistä, Kaliforniasta. Se pelaa AHL-liigaa. Condorsin AHL-joukkue toimii NHL-seura Edmonton Oilersin farmijoukkueena. Seura tunnettiin aikaisemmin nimellä Oklahoma City Barons.

Bakersfieldissa pelasi aikaisemmin samanniminen joukkue ECHL-sarjassa. ECHL-sarjan Bakersfield Condor muutti vuonna 2015 Virginian Norfolkiin, jossa seura vaihtoi nimensä Norfolk Admiralsiksi.

Joukkue kaudella 2022–2023 
(Tilanne 26. lokakuuta 2022)

Joukkueenjohto 
 Päävalmentaja: Colin Chaulk 
 Apuvalmentaja: John Anderson 
 Maalivahtivalmentaja: Sylvain Rodrigue 
 Videovalmentaja: Noah Segall 
 Fysiikkavalmentaja: Brian Ganz 
 Huoltopäällikkö: Al Oman 
 Presidentti: Matt Riley 
 Toimitusjohtaja: Keith Gretzky 
 Omistaja: Daryl Katz 

Lähde: EliteProspects

Lähteet

Aiheesta muualla 
 Bakersfield Condorsin verkkosivut 

AHL-seurat
Kalifornian urheilu
Yhdysvaltalaiset jääkiekkoseurat
Vuonna 1984 perustetut urheiluseurat
Anything

Anything on The Damnedin vuonna 1986 julkaistu studioalbumi.

Tyylillisesti se jatkaa Phantasmagoria albumilta tuttua goottirock linjaa muutamin poikkeuksin. Levyllä kuullaan myös vaikutteita psykedeelisestä rockista kappaleella Alone Again Or. Gigolo kappaleen alku voitaneen lukea avantgardemaiseksi. The Portrait on kaunis pianovetoinen instrumentaali, joka muistuttaa tyylillisesti ambient musiikkia.

Albumin tunnetuin kappale lienee In Dulce Decorum, joka sisältyi TV-sarja Miami Vicen jaksoon Walk Alone vuonna 1986. Kappale Tightrope Walk puolestaan kuullaan vuoden 1987 jakson Viking Bikers From Hell lopussa.

Kappaleet 
Kaikki kappaleet säveltänyt Dave Vanian, Roman Jugg, Bryn Merrick ja Rat Scabies.

Kokoonpano 
 Dave Vanian – laulu
 Roman Jugg – kitarat, koskettimet ja taustalaulu
 Bryn Merrick – bassokitara ja taustalaulu
 Rat Scabies – rummut

Vuoden 1986 albumit
The Damnedin albumit
Ontario Reign

Ontario Reign on yhdysvaltalainen jääkiekkoseura, joka on kotoisin Ontariosta Kaliforniasta. Se pelaa AHL-liigassa. Reignin AHL-joukkue toimii NHL-seuran Los Angeles Kingsin farmijoukkueena. Seura tunnettiin aikaisemmin nimellä Manchester Monarchs.

Ontariossa pelasi aikaisemmin samanniminen joukkue ECHL-sarjassa. ECHL-sarjan Ontario Reign muutti vuonna 2015 New Hampshiren Manchesteriin, jossa seura vaihtoi nimensä Manchester Monarchsiksi.

Joukkue kaudella 2022–2023 
(Tilanne 25. lokakuuta 2022)

Joukkueenjohto 
 Päävalmentaja: Marco Sturm 
 Apuvalmentaja: Chris Hajt 
 Apuvalmentaja: Brad Schuler 
 Maalivahtivalmentaja: Matt Millar 
 Fysiikkavalmentaja: Andre Carere 
 Huoltopäällikkö: Luke Eichas 
 Puheenjohtaja: Darren Abbott 
 Toimitusjohtaja: Richard Seeley 

Lähde: EliteProspects

Lähteet

Aiheesta muualla 
 Ontario Reignin verkkosivut 

AHL-seurat
Kalifornian urheilu
Yhdysvaltalaiset jääkiekkoseurat
San Bernardinon piirikunta
Wheeling Nailers

Wheeling Nailers on yhdysvaltalainen jääkiekkoseura, joka on kotoisin Wheelingista Länsi-Virginiasta. Se pelaa ECHL-liigaa. Nailersin ECHL-joukkue toimii NHL-seura Pittsburgh Penguinsin ja Montreal Canadiens sekä AHL-seura Wilkes-Barre/Scranton Penguinsin ja Hamilton Bulldogsin farmijoukkueena. Suomalaisista Antti Kohvakka ja Jarno Mensonen ovat edustanut seuraa.

Joukkue kaudella 2022–2023 
(Tilanne 11. marraskuuta 2022)

Joukkueenjohto 
 Päävalmentaja: Derek Army 
 Apuvalmentaja: Ryan Kuwabara 
 Fysiikkavalmentaja: Daniel Barker 
 Huoltopäällikkö: Billy Higgins 
 Puheenjohtaja: Brian Komorowski 

Lähde: EliteProspects

Lähteet

Aiheesta muualla 
 Wheeling Nailersin verkkosivut 

ECHL-seurat
Länsi-Virginia
Yhdysvaltalaiset jääkiekkoseurat
Vuonna 1981 perustetut urheiluseurat
Henrik Christian Nordenswan

Henrik Christian Nordenswan (22. helmikuuta 1762 Helsinki – 20. joulukuuta 1822 Hämeenlinna) oli suomalainen lääninkamreeri, kamarineuvos, valtiopäivämies ja Suomen senaatin jäsen.

Nordenswanin vanhemmat olivat lääninkamreeri Johan Alopaeus, vuodesta 1772 aateloituna Nordenswan (1731–1811) ja Johanna Kristina Schwartz. Hän pääsi ylioppilaaksi 1777 ja sai todistuksen kamarikollegiota varten 1782.

Nordenswan oli Uudenmaan ja Hämeen läänin lääninkonttorin palveluksessa. Hänestä tuli ylimääräinen kamarikirjuri kamarirevision 3. eli Suomen provinssikonttorissa Tukholmassa vuonna 1782 ja Uudenmaan ja Hämeen läänin vt. lääninkamreeri vuonna 1783 jolloin hän sai myös varrontavaltakirjan mainittuun virkaan. Nordenswan oli sittemmin ylisen Sääksmäen kihlakunnan kruununvoutina vuodesta 1787 ja vuonna 1802 hän astui edellä mainittuun lääninkamreerin virkaansa.

Suomen sodan jälkeen Nordenswan oli hallituskonseljin talousosaston jäsen ja kamaritoimituskunnan päällikkö 1809–1812. Erottuaan tästä tehtävästä hän palasi lääninkamreeriksi. Nordenswan sai kamarineuvoksen arvon 1809. Hän toimi valtiopäivämiehenä Ruotsin säätyvaltiopäivillä 1789 ja Porvoon valtiopäivillä 1809.

Nordenswan omisti vuodesta 1794 Janakkalan Vähikkälän kylässä sijainneen Toivan kartanon ja laajensi sen 1 856 hehtaarin kokoiseksi suurtilaksi. Nordenswanin suvulla kartano oli vuoteen 1875 saakka jolloin se myytiin Tervakoski-yhtiölle.

Nordenswan oli naimisissa kaksi kertaa:
 1795–1796 Porvoon piispa Zachris Cygnaeuksen tyttären Hedvig Elisabet Cygnaeuksen (k. 1796) kanssa.
 vuodesta 1797 Inga Lovisa Gyllingin kanssa.

Nordenswanin poika Johan Henrik Nordenswan (1801–1862) toimi Hämeen läänin lääninkamreerina ja lyhyen aikaa Suomen Pankin johtajana. Taidemaalari Victorine Nordenswan oli Johan Henrik Nordenswanin tytär.

Lähteet 
  Luettu 3.8.2013.
 HämeWiki: Toivan kartano

Suomalaiset senaattorit
Suomen suuriruhtinaskunnan virkamiehet
Suomalaiset aateliset
Ruotsin säätyvaltiopäivien valtiopäivämiehet
Suomen suuriruhtinaskunnan aatelissäädyn valtiopäivämiehet
Porvoon valtiopäivät
Vuonna 1762 syntyneet
Vuonna 1822 kuolleet
Kaj Backlund

Harry Kaj Olof Backlund (24. helmikuuta 1945 Helsinki – 25. joulukuuta 2013 Helsinki) oli suomalainen jazztrumpetisti, -säveltäjä ja -sovittaja sekä Oulunkylän pop- ja jazzkonservatorion yksi perustaja ja pitkäaikainen sävellyksen, sovittamisen ja musiikin teorian opettaja.

Backlund alkoi seitsemänvuotiaana soittaa trumpettia isänsä johtamaan Paavalin seurakunnan nuorten puhallinorkesterissa Helsingin Vallilassa. 11-vuotiaana hän meni mukaan oppikouluun perustettuun swing-tyyliseen big bandiin. Kolme vuotta myöhemmin hän perusti oman yhtyeen, jossa soittivat muiden muassa Paroni Paakkunainen, Teppo Hauta-aho, Eero Ojanen, Pekka Pöyry ja Juhani Aaltonen.

Backlund työskenteli pitkään päivisin pankissa, mutta osallistui muiden yhtyeen jäsenten tavoin kesinä 1966 ja 1967 Jyväskylän Kesän työpajoihin, joissa opetti yhdysvaltalainen George Russell. Backlund alkoi saada työtilaisuuksia Yleisradion tuolloisesta Radion tanssiorkesterista, studiomuusikkona sekä UMOsta, jonka perustajajäseniin hän kuuluu.

1970-luvun alussa Backlundin teki sovituksia Toivo Kärjen kappaleisiin. Backlund oli mukana perustamassa Oulunkylän pop-jazz-opistoa ja suunnittelemassa Sibelius-Akatemian jazzosaston ensimmäistä opetussuunnitelmaa.

Kaj Backlundin pojista Jari on rumpali,  Jukka musiikkituottaja ja Tapio basisti.

Levytyksiä
Säveltäjänä ja sovittajana:
Pori Big Band: Live at Pori Jazz Festival (1976). kappale ”Back to Pori” 
UMO: Our Latin Friends (1976), kappale ”Synchronization of Life” 
Studio Big Band: No Comments – Finnish Big Band Jazz (1977) , kappale ”No Comments”
 Kulttis Workshop: Kulttis Workshop (1988), kappale ”Lament”  
Eri esittäjiä: Julkaisemattomat vol. 8 (2001), kappale ”Night Inside” (Kaj Backlund Sextet, äänitetty 1966)

Kirjallisia teoksia
Improvisointi Pop/Jazz-musiikissa. Helsinki: Musiikki Fazer 1983. ISBN 951-757-108-9

Lähteet

Suomalaiset jazzmusiikin säveltäjät
Suomalaiset jazzmuusikot
Vuonna 1945 syntyneet
Vuonna 2013 kuolleet
Suomalaiset musiikkipedagogit
Neljän tähden talkoot

Neljän tähden talkoot on Nelosella esitettävä sarja, joka alkoi 8. huhtikuuta 2013. Sarjassa joka viikko neljä julkkista kokoontuu vuorotellen toistensa mökille tai muuhun vapaa-ajanviettopaikkaan, jossa paikan isäntä tai emäntä varannut muille julkkiksille talkootöitä. Jokaisen jakson lopussa jakson isäntä tai emäntä palkitsee palkinnolla sen, joka on saanut aikaan parhaimman työpanoksen, ja jokaisen viikon päätösjaksossa palkitaan myös koko viikon paras talkoolainen.

Ensimmäinen tuotantokausi

Toinen tuotantokausi

Lähteet 

Suomalaiset televisiosarjat
Hurrikaani Raymond

Hurrikaani Raymond oli syys- ja lokakuun vaihteessa vuonna 1989 Tyynellämerellä pyörinyt trooppinen hirmumyrsky. Se rantautui 25. syyskuuta Meksikossa, josta se jatkoi matkaansa edelleen Yhdysvaltoihin. Yhdysvalloissa Raymondin vaikutukset ulottuivat Kalifornian, Arizonan, Texasin, Oklahoman, Kansasin ja Missourin alueille. Suurimmaksi osaksi vahingot olivat tulvien ja rankkasateiden aiheuttamia materiaalivaurioita, mutta myös yksi ihminen sai surmansa. Myrsky laantui 5. lokakuuta.

Lähteet 

Vuoden 1989 onnettomuudet
Trooppiset hirmumyrskyt
Emsin sähke

Emsin sähke tai Emsin pikasanoma () oli Preussin kanslerin Otto von Bismarckin 13. heinäkuuta 1870 vastaanottama diplomaattinen sähke, jonka julkaisu viime kädessä aiheutti Ranskan–Saksan sodan syttymisen. Sähkeessä kuvailtiin kuningas Vilhelm I:n ja Ranskan suurlähettilään välistä keskustelua. Bismarck julkaisi muunnellun version sähkeestä provosoidakseen Ranskaa, joka julistikin sodan Preussille muutamaa päivää myöhemmin.

Tapahtumien taustalla oli Espanjan valtaistuimesta käyty kiista, jossa Preussi tuki kuningas Vilhelmin sukulaista, Hohenzollern-Sigmaringenin ruhtinasta Leopoldia. Ranska vastusti ajatusta, koska Espanjan joutuminen Preussin vaikutuspiiriin jättäisi Ranskan kahdelta suunnalta uhatuksi. Leopold vetäytyi ehdokkuudestaan Espanjan kuninkaaksi 12. heinäkuuta 1870. Seuraavana päivänä Ranskan lähettiläänä Preussin hovissa toiminut kreivi Vincent Benedetti saapui tapaamaan Vilhelm I:ä, joka oleskeli Bad Emsissä Reininmaalla, ja pyysi tältä vakuutusta, ettei Espanjan kuninkaaksi tarjottaisi enää muita Hohenzollernin suvun edustajia. Kuningas kieltäytyi, ja keskustelu päättyi siihen. Samana päivänä Bismarckille lähetettiin sähkeitse pikasanoma, jossa kuvailtiin kuninkaan tapaamista Benedettin kanssa.

Seuraavana päivänä lehdissä julkaistiin Bismarckin sähkeestä muokkaama versio, joka kohteliaisuuksien pois jättämisen vuoksi sai kuninkaan ja lähettilään välisen keskustelun vaikuttamaan loukkaavalta puolin ja toisin. Tämän seurauksena Ranska julisti sodan Preussille 19. heinäkuuta. Sekä Ranskan että Preussin johdossa oli jo hyvän aikaa valmistauduttu keskinäiseen sotaan, mutta muokatun sähkeen julkaisemisella Bismarck sai provosoitua Ranskan julistamaan sodan ensin. Preussin näennäinen viattomuus auttoi Bismarckia saamaan eteläisen Saksan valtiot liittymään sotaan Preussin rinnalle, minkä ansiosta sota johti myöhemmin Saksan yhdistymiseen.

Lähteet

Aiheesta muualla

"Emser Depesche" (sähkeen molempien versioiden sisältö saksaksi) Documentarchiv.de

Sähkeet
Ranskan–Saksan sota
1870
Kansainväliset kriisit
Terje Rypdal

Terje Rypdal (s. 23. elokuuta 1947 Oslo) on norjalainen jazzkitaristi ja -säveltäjä. Valtaosa Rypdalin tuotannosta on julkaistu saksalaisella ECM-levymerkillä.

Rypdal on tehnyt yhteistyötä etenkin muiden ECM:n artistien kanssa sekä kitaristina että säveltäjänä. Heihin lukeutuvat Ketil Bjørnstad ja David Darling.

Ura
Säveltäjän ja orkesterinjohtajan pojaksi syntynyt Terje Rypdal opiskeli klassista pianon- ja trumpetinsoittoa, kunnes teini-iässä alkoi kitaran itseopiskelun esikuvanaan Hank Marvin. Rautalankahenkisestä The Vanguards -yhtyeestä alkaneella kitaristiurallaan Rypdal suuntautui 1960-luvun lopulla jazziin ja liittyi Jan Garbarekin kvartettiin sekä myöhemmin George Russellin sekstettiin ja orkesteriin. 

Kansainvälistä huomiota Rypdal sai Baden-Badenin free jazz -festivaaleilla 1969, jossa hän soitti Lester Bowien kokoonpanossa. Opiskellessaan musiikkia Oslon yliopistossa ja konservatoriossa Rypdal johti Hair-musikaaliesitysten yhtyettä. 

Rypdal on levyttänyt ECM Recordsille jazzin lisäksi myös taidemusiikkisävellyksiään, joiden levytyksissä hän ei aina soita itse. Hänen musiikkiaan kuultiin Michael Mannin elokuvassa Heat – ajojahti (1995).

Diskografiaa
1968: Bleak House (Polydor/Universal Music)
1971: Terje Rypdal (ECM)
1973: What Comes After (ECM)
1974: Whenever I Seem to Be Far Away (ECM)
1975: Odyssey (ECM)
1976: After the Rain (ECM)
1977: Waves (ECM)
1979: Terje Rypdal / Miroslav Vitous / Jack DeJohnette (ECM)
1980: Descendre (ECM)
1981: To Be Continued (ECM, Miroslav Vitoušin ja Jack DeJohnetten kanssa)
1984: Eos (ECM, David Darlingin kanssa)
1985: Chaser (ECM, The Chasers -yhtyeen kanssa)
1987: Blue (ECM, The Chasers -yhtyeen kanssa)
1989: The Singles Collection (ECM, The Chasers -yhtyeen kanssa)
1990: Undisonus (ECM)
1991: Q.E.D. (ECM)
1995: If Mountains Could Sing (ECM, The Chasers -yhtyeen kanssa)
1997: Skywards (ECM)
1997: Rypdal & Tekrø (RCA, Ronni Le Tekrøn kanssa)
1997: Rypdal/Tekrø II (RCA, Ronni Le Tekrøn kanssa)
2000: Double Concerto / 5th Symphony (ECM)
2002: Lux Aeterna (ECM)
2002: The Radiosong (BeatHeaven Records, Ronni Le Tekrøn kanssa)
2002: Birgitte Stærnes Sonata Op.73 / Nimbus Op.76 (MTG Music)
2002: Selected Recordings (ECM:rarum)
2006: Vossabrygg (ECM, tilaustyö Vossajazzille 2003)
2010: Crime Scene (ECM, live)
2012: Odyssey In Studio & In Concert (ECM, 3xCD)
2013: Melodic Warrior (ECM, The Hilliard Ensemblen kanssa)
2020: Conspiracy (ECM 2658)

Norjalaiset jazzmuusikot
Vuonna 1947 syntyneet
Elävät henkilöt
Poliisikokelaat

Poliisikokelaat on suomalainen televisiosarja, jonka ensimmäinen jakso näytettiin 8. huhtikuuta 2013. Sarjassa seurataan kahdeksan eri Poliisiammattikorkeakoulua opiskelevan oppilaan pärjäämistä oikeissa poliisitöissä työharjoittelun ja kenttätyöjakson aikana. Sarjaa kuvattiin kesällä ja syksyllä 2012 ja sen ensimmäinen tuotantokausi sisältää 30 jaksoa. Poliisikokelaat saavutti suuret katsojaluvut, sillä sen ensimmäinen jakso keräsi yhteensä 87 000 katsojaa, ja joka viikko joku sarjan jaksoista ylsi TV5:n viikon kymmenen katsotuimman ohjelman joukkoon.

Lähteet

Suomalaiset televisiosarjat
2010-luvun televisiosarjat
Adelaide Clemens

Adelaide Clemens (s. 30. marraskuuta 1989 Brisbane, Australia) on australialainen näyttelijä. 

Hän on saanut Logie-palkinnon roolistaan televisiosarjassa Love My Way. Adeleide suoritti high school -opintonsa Queenwoodin tyttökoulussa Sydneyn Balmoralissa. Hänet tunnetaan myös roolistaan televisiosarjassa Parade’s End sekä elokuvista X-Men Origins: Wolverine, No One Lives ja The Great Gatsby – Kultahattu.  Clemens esittää Heather Masonia kauhuelokuvassa Silent Hill: Revelation 3D, videopelisarjaan pohjautuvan Silent Hillin jatko-osassa.

Tausta 
Clemens syntyi Brisbanessa, Australiassa. Hänen isänsä on brittiläinen. Clemens on asunut Japanissa, Ranskan Cognacissa sekä Hongkongissa, jossa hän kävi Hong Kong International Schoolia. Kun Clemens oli 12-vuotias, perhe muutti takaisin Australiaan. Adeleide suoritti high school -opintonsa Queenwoodin tyttökoulussa Sydneyn Balmoralissa.

Filmografia

Lähteet

Aiheesta muualla 
 

Australialaiset näyttelijät
Kanadalaiset televisionäyttelijät
Vuonna 1989 syntyneet
Elävät henkilöt
Greenville Road Warriors

Greenville Road Warriors oli yhdysvaltalainen jääkiekkoseura, joka oli kotoisin Greenvillestä, Etelä-Carolinasta. Se pelasi ECHL-liigaa. Road Warriorsin ECHL-joukkue toimi NHL-seura New York Rangersin sekä AHL-seura Hartford Wolf Packin farmijoukkueena. Suomalaisista Jyri Niemi edusti seuraa.

Aiheesta muualla 
 Greenville Road Warriorsin verkkosivut 

ECHL-seurat
Etelä-Carolina
Yhdysvaltalaiset jääkiekkoseurat
Entiset jääkiekkoseurat
Vuonna 1988 perustetut urheiluseurat
Atlanta Gladiators

Atlanta Gladiators on yhdysvaltalainen jääkiekkoseura, joka on kotoisin Duluthista Georgiasta. Se pelaa ECHL-liigaa. Gladiatorsin ECHL-joukkue toimii NHL-seura Ottawa Senatorsin sekä AHL-seura Belleville Senatorsin farmijoukkue. Suomalaisista Tuomas Tarkki on edustanut seuraa.

Nykyinen joukkue
(Tilanne 8. marraskuuta 2022)

Joukkueenjohto 
 Päävalmentaja & Toimitusjohtaja: Jeff Pyle 
 Presidentti: Scott Henrichsen 

Lähde: EliteProspects

Lähteet

Aiheesta muualla 
 Gwinnett Gladiatorsin verkkosivut 

ECHL-seurat
Georgian osavaltion urheilu
Yhdysvaltalaiset jääkiekkoseurat
Vuonna 1995 perustetut urheiluseurat
Orlando Solar Bears

Orlando Solar Bears on yhdysvaltalainen jääkiekkoseura, joka on kotoisin Orlandosta Floridasta. Se pelaa ECHL-liigan itäisen konferenssin eteläisessä divisioonassa. Suomalaisista seuraa ovat edustaneet maalivahdit Hannu Toivonen ja Christopher Gibson.

Joukkue kaudella 2022–2023 
(Tilanne 18. marraskuuta 2022)

Joukkueenjohto 
 Päävalmentaja & Toimitusjohtaja: Drake Berehowsky 
 Apuvalmentaja: Jared Staal 
 Fysiikkavalmentaja: Brian DeAlmeida 
 Huoltopäällikkö: Adam Dexter 
 Puheenjohtaja: Dan DeVos 

Lähde: EliteProspects

Lähteet

Aiheesta muualla 
 Orlando Solar Bearsin verkkosivut 

ECHL-seurat
Orlandon urheilu
Yhdysvaltalaiset jääkiekkoseurat
Vuonna 2012 perustetut urheiluseurat
Alamaa

Alamaa on pietarsaarelainen rap-muusikko. Alamaa vierailee Solosen levyllä Harmaanaaman kirous huomiota herättäneessä kappaleessa Läski. Alamaan ensimmäinen sooloalbumi Ainoo ase ilmestyi vuonna 2003, ja seuraava albumi Pieni suuri mies julkaistiin vuonna 2011 Roihis Musican kautta. Singlejulkaisu Kissoi ja koirii on saanut soittoa mm. YleX-radiokanavalla.. Alamaa on ollut myös mukana yhtyeissä Avaintekijät, Narcotic, Sveden Passive ja Valosiepparit.

Diskografia

Albumit
 Ainoo ase (2003)
 Rumat vs. kauniit (Narcotic) (2004)
 Fiilis pohjalta (Avaintekijät) (2005)
 Barrikaadit & baarikaapit (Mellakkaviihde) (2006)
 Ei valomme sammu (Valosiepparit) (2006)
 Sunki naapurissa (Sveden Passive) (2007)
 Fätit ämceet ja vikkelät riimit (Alamaa & Solonen) (2008)
 Vahvoja liikkeitä (Sveden Passive) (2008)
 Pieni suuri mies (2011)
 Nälkä (2016)

Lähteet 

Suomalaiset hip hop -artistit
Elävät henkilöt
Syntymävuosi puuttuu
Charles de Morny

Charles Auguste Louis Joseph de Morny (21. lokakuuta 1811 Pariisi – 10. maaliskuuta 1865) oli Ranskan keisari Napoleon III:n velipuoli ja merkittävä poliittinen vaikuttaja toisen keisarikunnan aikana.

Morny oli Louis Bonaparten vaimon Hortense de Beauharnaisin avioton poika. Hänen isänsä oli kreivi Charles Joseph de Flahaut, eräs Napoleonin adjutanteista. Hänet kasvatti hänen isoäitinsä kreivitär de Souza ja hän alkoi sittemmin käyttää keksittyä aatelisarvoa kreivi de Morny. Mornystä tuli 21-vuotiaana ratsuväkirykmentin aliluutnantti ja hän palveli pääasiassa Algeriassa. Vuonna 1837 hän pelasti kenraali Camille Alphonse Trézelin hengen Constantinen valtauksen yhteydessä. Sotilasura ei kuitenkaan kiinnostanut Mornya ja hän palasi Pariisiin, jossa perusti sokeritehtaan. Hän vaurastui pian keinottelulla ja valmistamalla sokeria sokerijuurikkaasta. Morny valittiin vuonna 1842 Clermont-Ferrandista Ranskan edustajainkamariin ja hän liittyi monarkistisiin konservatiiveihin, mutta ei saavuttanut merkittävää asemaa politiikassa ennen kuin hänen velipuolensa Louis-Napoleon Bonaparte valittiin vuonna 1848 toisen tasavallan presidentiksi.

Morny auttoi Bonapartea tämän 2. joulukuuta 1851 toteuttamassa vallankaappauksessa ja tuli samana päivänä Ranskan sisäministeriksi. Hän järjesti kansanäänestyksen, joka siunasi Bonaparten aseman Ranskan diktaattorina. Morny joutui eroamaan sisäministerin tehtävistä jo 22. tammikuuta 1852 kieltäydyttyään hyväksymästä lakia Orléansin suvun omaisuuden takavarikoimisesta. Hän pysyi kuitenkin keisariksi julistautuneen velipuolensa suosiossa ja sai 1852 nimityksen lainsäätäjäkunnan jäseneksi ja 1854 sen puheenjohtajaksi. Vuonna 1856 hänet lähetettiin Ranskan erikoislähettilääksi Venäjälle tsaari Aleksanteri II:n kruunajaisiin ja hän meni Pietarissa naimisiin ruhtinatar Sonja Trubetskajan kanssa. Morny palasi Ranskaan 1857 ja sai uudelleen nimityksen lainsäätäjäkunnan johtoon. Hän ryhtyi nyt aiemman vanhoillisuuden sijaan kannattamaan poliittisten vapauksien lisäämistä ja suositteli Napoleon III:lle yksinvallasta luopumista, koska ei uskonut sen olevan pidemmän päälle kestävä järjestelmä. Ajoittaisista erimielisyyksistä huolimatta Mornylla oli suuri vaikutusvalta keisariin ja hän sai vuonna 1862 herttuan arvon.

Viimeisinä vuosinaan Morny suuntasi aktiivisuutensa enemmän liiketoimiin ja muihin ajanvietteisiin kuin politiikkaan. Hän vaikutti myös siihen, että Ranska sekaantui 1860-luvulla Meksikon asioihin. Morny oli tehnyt Meksikon valtiota velkovan pankkiiri Jeckerin kanssa sopimuksen, jonka mukaan hän saisi 30 prosentin osuuden tämän saatavista, mikäli taivuttelisi keisari Napoleon III:n painostamaan Meksikoa maksamaan velkansa. Morny lienee vaikuttanut myös Napoleonin päätökseen lähettää Ranskan sotilasretkikunta Meksikoon.

Morny julkaisi näytelmiä salanimellä M. de St. Rémy, mutta ne eivät saavuttaneet hänen toivomaansa menestystä. Hän keräsi myös arvokkaan taidekokoelman, joka myytiin hänen kuoltuaan.

Lähteet

Aiheesta muualla

Charles de Morny  Assemblée nationale

Ranskan ministerit
Sisäministerit
Vuonna 1811 syntyneet
Vuonna 1865 kuolleet
Cincinnati Cyclones

Cincinnati Cyclones on yhdysvaltalainen jääkiekkoseura, joka on kotoisin Cincinnatista Ohiosta. Se pelaa ECHL-liigaa. Cyclonesin ECHL-joukkue toimii NHL-seura Nashville Predatorsin ja Florida Panthersin sekä AHL-seura Milwaukee Admiralsin ja San Antonio Rampagen farmijoukkueena. SPHL-seura Knoxville Ice Bears toimii Cincinnati Cyclonesin farmijoukkueena. Suomalaisista hyökkääjä Janne Ojanen ja maalivahti Jani Hurme ovat edustaneet seuraa.

Joukkue kaudella 2022–2023 
(Tilanne 11. marraskuuta 2022)

Joukkueenjohto 
 Päävalmentaja & Jääkiekkotoiminnanjohtaja: Jason Payne 
 Apuvalmentaja: Alex Bezerra 
 Fysiikkavalmentaja: Tim Murray 
 Huoltopäällikkö: Chris Burke 
 Puheenjohtaja: Ray Harris 
 Toimitusjohtaja: Kristin Ropp 

Lähde: EliteProspects

Lähteet

Aiheesta muualla 
 Cincinnati Cyclonesin verkkosivut 

ECHL-seurat
Cincinnatin urheilu
Yhdysvaltalaiset jääkiekkoseurat
Vuonna 1990 perustetut urheiluseurat
Fort Wayne Komets

Fort Wayne Komets on yhdysvaltalainen jääkiekkoseura, joka on kotoisin Fort Waynestä, Indianasta. Seura pelaa ECHL-liigaa. Suomalaisista Hannu Kamppuri, Mike Vaskivuo, Tero Lehterä ja Jani Honkanen ovat edustaneet seuraa.

Joukkue kaudella 2022–2023 
(Tilanne 18. marraskuuta 2022)

Joukkueenjohto 
 Päävalmentaja: Ben Boudreau 
 Apuvalmentaja: Olivier Legault 
 Fysiikkavalmentaja: Matt Willett 
 Taitovalmentaja: Cory Mickey 
 Luisteluvalmentaja: John Salway 
 Huoltopäällikkö: Skylar Garver 
 Puheenjohtaja: Michael Franke 
 Toimitusjohtaja: David Franke 

Lähde: EliteProspects

Lähteet

Aiheesta muualla 
 Fort Wayne Kometsin verkkosivut 

ECHL-seurat
Fort Wayne
Yhdysvaltalaiset jääkiekkoseurat
Indianan urheilu
Vuonna 1952 perustetut urheiluseurat
Kalamazoo Wings

Kalamazoo Wings on yhdysvaltalainen jääkiekkoseura, jonka kotipaikka on Kalamazoo Michiganissa. Se pelaa ECHL-liigaa. Wingsin ECHL-joukkue toimii Columbus Blue Jacketsin sekä niiden AHL-farmiseurojen Cleveland Monstersin farmijoukkueena. 

Suomalaisista Jarmo Myllys, Kari Takko ja Jarkko Varvio ovat edustaneet seuraa.

Joukkue kaudella 2022–2023 
(Tilanne 18. marraskuuta 2022)

Joukkueenjohto 
 Päävalmentaja & Jääkiekkotoiminnanjohtaja: Nick Bootland 
 Apu- & Maalivahtivalmentaja: Joel Martin 
 Videovalmentaja: Ben Wilson 
 Fysiikkavalmentaja: Scott Allison 
 Huoltopäällikkö: Mitch MacLeod 
 Toimitusjohtaja: Toni Will 

Lähde: EliteProspects

Jäädytetyt numerot
 22  Mike Wanchuk

Lähteet

Aiheesta muualla 
 Kalamazoo Wingsin verkkosivut 

ECHL-seurat
Michiganin urheilu
Yhdysvaltalaiset jääkiekkoseurat
Vuonna 1974 perustetut urheiluseurat
Hurrikaani Tara

Hurrikaani Tara oli yksi tappavimmista tunnetuista Tyynenmeren hurrikaaneista. Meksikossa raportoitiin ainakin 436 kuolonuhria ja aineelliset vahingot nousivat 16 miljoonaan dollariin.

Lähteet

Luonnonmullistukset Meksikossa
Trooppiset hirmumyrskyt
Vuoden 1961 onnettomuudet
Noormarkun kirkko

Noormarkun kirkko on vuonna 1933 valmistunut kivikirkko Porin Noormarkussa. Se rakennettiin samalle paikalle, jossa sijaitsi vanha 1700-luvulla rakennettu kirkko. Alueella on kirkon ja hautausmaan lisäksi myös vuodelta 1757 peräisin oleva sipulikupolilla varustettu kellotapuli.

Historia 
Noormarkun vanha kirkko tuhoutui vuonna 1918 sisällissodan yhteydessä Noormarkun taistelun aikana. Se paloi pääsiäislauantain aamuna 30. maaliskuuta, kun punaisten tykistön ampuma kranaatti lensi suoraan ikkunasta sisään ja sytytti alttaripäädyn tuleen. Kirkon mukana paloi myös Noormarkun seurakunnan arkisto ja kirkonkirjat.

Uuden kirkon rakentaminen aloitettiin vasta 1931 A. Ahlström Osakeyhtiön vuonna 1927 Antti Ahlströmin syntymän satavuotisjuhlan kunniaksi tekemän lahjoituksen turvin. Lahjoitukseen sisältyivät myös arkkitehti Armas Lindgrenin tekemät piirustukset. Noormarkun kirkko jäljittelee ulkoasultaan Satakunnan keskiaikaisia harmaakivikirkkoja, kuten Ulvilan ja Tyrvään Pyhän Olavin kirkkoja. Kirkon ulkoseinät on muurattu harmaakivestä ja sisäseinät tiilestä. Keskiaikaisista kivikirkoista poiketen Noormarkun kirkon katto on paanujen sijaan tehty kuparikatteesta. Kirkkosalin alttariseinällä on Lennart Segerstrålen vuonna 1957 maalaama fresko. Hän laati myös vanhojen valokuvien perusteella piirustukset vanhan kirkon tulipalossa tuhoutuneesta vaivaisukosta, jonka kopion noormarkkulainen Pauli Österlund veisti 1950-luvulla. Vaivaisukko on nykyään nähtävillä kirkon eteisessä.

Hautausmaa 
Kirkon vieressä sijaitsevalla hautausmaalla on muun muassa Ahlströmin suvun hauta-alue, joka sisältää useita taiteellisesti merkittäviä hautamuistomerkkejä. Hautausmaan laajennusosa vihittiin käyttöön vuonna 2009. Samaan aikaan aivan Valtatie 23:n vieressä sijaitseva hautausmaa ympäröitiin 1,3 metriä korkealla harmaasta graniitista valmistetulla kiviaidalla, joka on yhteensä noin 400 metrin pituinen. 
Sankarihautausmaan muistomerkin on suunnitellut arkkitehti Erik Bryggman v. 1951

Noormarkun kirkko ja hautausmaa luetaan kuuluvaksi Noormarkun ruukin alueeseen, joka on yksi Museoviraston määrittelemistä Valtakunnallisesti merkittävistä rakennetuista kulttuuriympäristöistä.

Lähteet 

Noormarkku
Porin kirkkorakennukset
Suomen kivikirkot
Valtakunnallisesti merkittävät rakennetut kulttuuriympäristöt Suomessa
Luettelo paavien ulkomaanmatkoista Italian ulkopuolelle

Tämä on luettelo paavien matkoista ulkomaille. Paavi Paavali VI oli ensimmäinen paavi, joka teki vierailuja Italian ulkopuolelle; hän matkusti Afrikassa, Aasiassa, Oseaniassa ja läntisellä pallonpuoliskolla. Luettelo alkaa paavi Paavali VI:sta ja loppuu nykyiseen paaviin Franciscukseen.

Paavi Paavali VI:n tekemät ulkomaanmatkat

Paavi Johannes Paavali II:n tekemät ulkomaanmatkat

Matkakuvagalleria

Paavi Benedictus XVI:n tekemät ulkomaanmatkat

Matkakuvagalleria

Paavi Franciscuksen tekemät ulkomaanmatkat

Matkakuvagalleria

Lähteet

Valtiovierailut
Ulkomaanmatkoista Italian ulkopuolelle
Pyhä istuin
Luettelot katolisesta kirkosta
Iveco Stralis

Iveco Stralis on italialaisen kuorma-autovalmistajan Ivecon kuorma-automalli. Mallin valmistaminen aloitettiin vuonna 2002.

Alkuperäinen, vuonna 2002 julkaistu Stralis oli ensimmäinen kuorma-auto, jossa oli automaattivaihteisto vakiovarusteena. Vuonna 2007 Stralisin ohjaamoa ja keulaa muutettiin hieman. Kaikissa malleissa on nykyään automaattinen tai puoliautomaattinen EuroTronic-vaihteisto.

Stralisia myydään kolmella eri moottorilla. Kaikki ovat kuusisylinterisiä rivimoottoreita.

 Cursor 8 (iskutilavuus 7,8 litraa)
 Cursor 10 (iskutilavuus 10,3 litraa)
 Cursor 13 (iskutilavuus 12,9 litraa)

Kaikki moottorit on varustettu Iveco Turbobrake -pakokaasujarrulla.

Lähteet

Aiheesta muualla

 Iveco Stralisin kotisivut

Stralis
2000-vuosikymmenen kuorma-autot
2010-luvun kuorma-autot
Juho Keltanen

Johan (Juho) Keltanen (5. syyskuuta 1849 Ruokolahti – 14. tammikuuta 1922 Ruokolahti) oli suomalainen maanviljelijä ja kansanedustaja.

Keltasen vanhemmat olivat maanviljelijä Thomas Keltanen ja Sofia Piiparinen. Hän toimi maanviljelijänä Ruokolahdella ja hän oli myös lautamiehenä.

Keltanen oli nuorsuomalaisen puolueen kansanedustajana 1909–1910 edustaen Viipurin läänin itäistä vaalipiiriä. Hän toimi myös Ruokolahden kunnallislautakunnan esimiehenä.

Lähteet 

Kansanedustajat
Nuorsuomalaiset poliitikot
Viipurin läänin itäinen vaalipiiri
Vuonna 1849 syntyneet
Vuonna 1922 kuolleet
Marcus Tulio Tanaka

Marcus Tulio Tanaka (jap. 田中 マルクス 闘莉王, Tanaka Marukusu Tūrio, ristimänimeltään Marcus Túlio Lyuji Murzani Tanaka, s. 24. huhtikuuta 1981 Palmeira d'Oeste, São Paulo) on brasilialaissyntyinen japanilainen jalkapalloilija, pelipaikaltaan toppari. Hänen nykyinen seuransa on Japanin pääsarjassa pelaava Nagoya Grampus.

Pelaajaura

Seurajoukkueissa
Tulio syntyi japanilais-brasilialaiselle isälle ja italialais-brasilialaiselle äidille. Hän muutti 15-vuotiaana Japaniin ja suoritti siellä loppuun lukio-opintonsa. Tulio valmistui shibuyalaisesta koulusta 2001, jolloin Japanin pääsarjassa pelaava Sanfrecce Hiroshiman joukkue nappasi hänet riveihinsä. 

Vuonna 2002 Hiroshima putosi sarjaporrasta alemmaksi jäätyään J. Leaguen sijalle 15. Tämän seurauksena Tulio lainattiin Mito HollyHockin joukkueeseen yhdeksi kaudeksi. Kauden aikana hänelle myönnettiin myös Japanin kansalaisuus. Lainapestin päätyttyä tuore japanilaispeluri suuntasi uuteen seuraan, Urawa Red Diamondsiin. 

Tulio Tanaka pääsi juhlimaan omaa ja seuransa ensimmäistä mestaruutta kauden 2006 päätteeksi. Miehen loistokauden kruunasi valinta Japanin liigan vuoden pelaajaksi. Vuodet Urawa Red Diamondsissa olivat kokonaisuudessaan hänelle vahvaa aikaa: kuudessa kaudessa ja 168 ottelussa hän viimeisteli 37 maalia - topparin paikalta - joihin sisältyi mm. hattutemppu ottelussa heinäkuussa 2008. 

Kausi 2009 jäi Tulion viimeiseksi Urawassa hänen jouduttua väistymään tutulta pelipaikaltaan puolustuksen keskustassa. Nagoya Grampus, toinen Japanin pääsarjatason seura, palkkasi maalintekotaitoisen topparin 22. joulukuuta 2009.

Maajoukkueissa
Tulio Tanaka debytoi Japanin alle 23-vuotiaiden maajoukkueessa vuonna 2004, ja hänet valittiin edustamaan maataan olympiakisoihin Ateenaan. Noissa kisoissa joukkue jätettiin alkulohkonsa viimeiseksi. Japanin A-maajoukkueessa Tulion ura käynnistyi 9. elokuuta 2006. Ensimmäinen maaottelumaali syntyi 15. marraskuuta 2006 Aasian-mestaruuskilpailujen karsintaottelussa Saudi-Arabian verkkoon. 

Vuonna 2010 Tulio valittiin Japanin Etelä-Afrikkaan matkaavaan MM-joukkueeseen.  Neljännesvälieriin päättyneiden kisojen ottelut jäivät hänen maajoukkueuransa viimeisiksi.

Tilastot

Maaottelumaalit

Lähteet

Aiheesta muualla
 Marcus Tulio Tanaka Goal.comissa
National Football Teams
Japan National Football Team Database

Japanilaiset jalkapalloilijat
Vuonna 1981 syntyneet
Elävät henkilöt
Kansallinen Lastenliitto

Lastenliitto ry on suomalainen lapsi- ja varhaisnuorisojärjestö, joka järjestää monipuolista toimintaa lapsille, nuorille ja lapsiperheille eri puolilla Suomea. Järjestön tärkeimmät toimintamuodot ovat kerho- ja leiritoiminta. Lastenliitto on Kansallisen Kokoomuksen läheisjärjestö, mutta silti oma itsenäinen organisaationsa, jonka varsinaisessa toiminnassa poliittinen tausta ei näy.

Järjestö on toiminut aiemmin nimillä Kansallinen koululaisliitto – Minit (1972–1975), Porvarillinen varhaisnuorisoliitto (PVL 1975–1992), Minijellonat (1992–2008) ja Kansallinen Lastenliitto (2008–2019).

Talous

Rahoitus

Lähteet

Aiheesta muualla
Järjestön nettisivut www.lastenliitto.fi/

Kansallinen Kokoomus
Suomalaisten puolueiden nuorisojärjestöt
Vilhelm Grefberg

Vilhelm Grefberg (17. marraskuuta 1842 Pernaja – 4. maaliskuuta 1886 Helsinki) oli suomalainen lääkäri ja suomenruotsalaisen kansansivistystyön vaikuttaja. Hän toimitti vuosina 1865–1870 Folkwännen-lehteä ja perusti vuonna 1882 Svenska folkskolans vänner -yhdistyksen, jonka puheenjohtajana hän toimi kuolemaansa asti. Hän kiersi opiskeluaikana Suomen ruotsinkielisillä seuduilla pitämässä esitelmiä. 

Grefberg valmistui vuonna 1880 lääketieteen ja kirurgian tohtoriksi väiteltyään aiheesta Lupus essentialis tuberculosus. Hän erikoistui ihosairauksiin ja piti yksityisvastaanottoa. Hän johti Helsingin ruotsinkielisten dramaattista jakoa 1876-1885 ja perusti vähän ennen kuolemaansa ruotsalaiselle puolueelle Helsinkiin kunnallisen puolueorganisaation.

Julkaisut
 En blick på Finlands historia. Helsingfors: Edlund, 1866 – (Pennibibliothek för swenska allmogen i Finland utgifwet af nyländingar; 3.). – (Pennibibliotek; 3.). Verkossa
 Frans Rosendahl ja Wilhelm Grefberg, Koraller och korallöar. Wäxternas nytta. Helsingfors: Edlund, 1867 – (Pennibibliothek för swenska allmogen i Finland utgifwet af nyländingar; 7–8.). – (Pennibibliotek 7–8.). Verkossa
 Der Einfluss des warmen Bades auf den Blutdruck und due Harnsecretion. 1880 (Separat-Abdr. aus d. Zeitschrift für klinische Medicin, Bd 1., H. 1. Berlin, 1880
 Om behandling af syfilis, Helsingfors, 1880 
 Kuppataudin hoidosta. Helsinki: tekijä, 1882
 Om uretriten och dess behandling, Helsingfors, 1883
 Dermatologiska studier: 1, Lupus essentialis tuberculosus: akademisk afhandling. Väitöskirja. J. C. Frenckell & Son 1883.
 Tippurista ja sen hoidosta; suom. Frans Lamminen. Helsinki: kustantaja tuntematon, 1884
 Wilhelm Grefberg, A. O. Freudenthal, Selim Lemström, V. Ö., Ur Finlands historie. Helsingfors: Svenska folkskolans vänner, 1884 – (Skrifter utgivna av Svenska folkskolans vänner, 4. häftet.)

Lähteet

Suomalaiset lääkärit
Vuonna 1842 syntyneet
Vuonna 1886 kuolleet
Jyrki Parantainen

Jyrki Parantainen (s. 31. joulukuuta 1962, Tampere) on suomalainen valokuvaaja ja Aalto-yliopiston valokuvauksen professori.

Hänen yksityisnäyttelyitään ovat olleet Unelmia ja pettymyksiä Amos Andersonin taidemuseossa 2006, Horisontti Galleria Heinossa 2008 ja Maan ja taivaan väliltä Galleria Heinossa 2012. Parantaisella on ollut näyttelyitä Suomen lisäksi myös Ruotsissa, Britanniassa, Italiassa, Islannissa, Tanskassa ja Saksassa. Hänen töitään oli mukana kiertonäyttelyssä Personally – Photographs from The Helsinki School 2005 eri puolilla Saksaa.

Parantaisen esteettisesti korkeatasoisissa mutta usein rujoa todellisuutta kommentoivissa töissä näkyy Andrei Tarkovskin ja Anselm Kieferin vaikutus.

Parantainen voitti Fotofinlandia-palkinnon 1989, Suomi-palkinnon 1998 ja William Thuringin palkinnon 2006.

Lähteet

Suomalaiset valokuvaajat
Vuonna 1962 syntyneet
Elävät henkilöt